Polisie, rebelle slaags in noorde van Nigerië | Nuus24
Maiduguri – Nigerië se weermag sê ‘n plaaslike polisiehoof en 14 Islamitiese rebelle is dood ná ‘n skietgeveg in die noorde van die land.‘n Woordvoerder vir die weermag het Dinsdag gesê gewapende lede van Boko Haram en die polisie was vir ure lank in 'n skietgeveg gewikkel in Potiskum-stad.Die skietgeveg het volgens lt. Eli Lazarus begin ná Boko Haram bomaanvalle by 'n polisiestasie en ‘n bank uitgevoer het.Aanvalle deur Boko Haram, wat die sharia-stelsel in die noorde van Nigerië wil instel, het sedert 2010 al sowat 1 400 lewens geëis.– Volg Nuus24 op Twitter - Sapa - AP